## Uredba o prometu i oporezivanju duhanskih prerađevina

### NN 79/1992 (26.11.1992.), Uredba o prometu i oporezivanju duhanskih prerađevina

# VLADA REPUBLIKE HRVATSKE

Na temelju članka 1. Zakona o ovlasti Republike Hrvatske da donosi uredbe
kojima se uređuju pojedina pitanja iz djelokruga Sabora Republike Hrvatske
("Narodne novine", br. 74/92), Vlada Republike Hrvatske na sjednici
održanoj 25. studenog 1992. godine donijela je

## UREDBU

### o prometu i oporezivanju duhanskih prerađevina

Članak 1.

Ovom Uredbom regulira se promet i oporezivanje duhanskih prerađevina.

Članak 2.

Prometom u smislu ove Uredbe razumijeva se svaki promet duhanskih prerađevina
obavljen u carinskom području Republike Hrvatske kao i uvoz i izvoz tih
proizvođa.

Prometom duhanskih prerađevina smatra se:

1. uzimanje vlastitih proizvođa koje je proizveo ili uvezao porezni
obveznik;

2. davanje proizvođa bez naknade (ustupanje, zamjena i drugo), koje
obavi porezni obveznik,

3. manjak proizvođa kod poreznog obveznika osim manjka prouzrokovanog
višom silom,

4. rashod proizvođa (kal, rasip, kvar i lom) koji je veći od rashoda
dozvoljenog općim aktom poreznog obveznika, odnosno ovlaštene strukovne
sekcije u Hrvatskoj gospodarskoj komori.

Članak 3.

Duhanskim prerađevinama razumijevaju se cigarete i ostale duhanske prerađevine.

Članak 4.

Cigaretama se smatraju

a) cigarete u običajnom smislu koje se koriste u trgovini i koje se
sastoje od smotuljka duhana obavijenog supstancom koja nije list prirodnog
duhana;

b) proizvodi slični cigaretama koji se sastoje od smotuljka duhana i
jednostrukog ili dvostrukog omotača, jedini ili vanjski omotač sačinjen
je od materije koja nije list prirodnog duhana i postavljen je u pravoj
liniji uzdužno:

c) duhanska prerađevina stavljena u prodaju pod nazivom cigarete.

Članak 5.

Ostalim duhanskim prerađevinama se smatraju:

1. Cigare

a) cigare s vršcima, cigarilosi, pera (plume) zaokrenuti vršci sa uloškom
sa i bez povoja, sa omotom od prirodnog ili homogeniziranog duhana, osim
ako ovi proizvodi ne potpadaju pod kategoriju "cigareta";

b) toskane, odnosno cigare bez povoja, konusnog oblika sa dva vrška,
neprešan, napravljene od Kentucky duhana ili sličnog sa uloškom koji je
fermentirao na skladištu i koji će nakon proizvodnje biti podložan dodatnoj
fermentaciji;

c) virdžinija, odnosno cigare dugog i tankog oblika od parenog Virginia,
Kentucky duhana ili sličnog. bez prešanja, sa usnikom od slame ili materijala
sličnog slami.

2. Ostale duhanske prerađevine:

a) duhan za pušenje - rezani duhan ili na drugi način usitnjen ili zategnut
ili u folije prešani duhan, prikladan za pušenje bez daljnje industrijske
obrade.

Duhanski otpaci su duhan za pušenje ako je prikladan za pušenje, priređen
za prodaju a nije cigara ili cigarllos prema stavku 1. toč.1. ovog članka
ili cigareta prema članku 4. ove uredbe;

b) duhan za šmrkanje - duhan u prašini ili u obliku zrnaca koji nije
prikladan za pušenje već za šmrkanje.

c) duhan za žvakanje - duhan u rolama štapićima trakama, kockama ili
folijama a pripremljen tako da nije prikladan za pušenje već za žvakanje.

Članak 6.

Domaćim duhanskim prerađevinama smatraju se sve prerađevine koje su
proizvedene u Republici Hrvatskoj i ne spadaju u pojam stranih i licencnih
duhanskih prerađevina.

Stranim i licencnim duhanskim prerađevinama smatraju se sve duhanske
prerađevine koje su proizvedene po licenci ili se uvoze iz drugih zemalja.

Članak 7.

Promet duhanskih prerađevina dozvoljen je samo u ambalaži za prodaju
na malo.

Članak 8.

Promet duhanskih prerađevina mogu obavljati proizvođači i uvoznici preko
posrednika - trgovina na veliho i malo i ugostiteljstva.

Uvoz i izvoz duhanskih prerađevina mogu obavljati poduzeća upisana u
sudski registar za obavljanje vanjskotrgovinskog prometa, uz odobrenje
Ministarstva financija.

Članak 9.

Porezni obveznik poreza na promet duhanskih prerađevina je proizvođač
odnosno uvoznik duhanskih prerađevina.

Članak 10.

Porezna osnovica poreza na promet cigareta je maloprodajna cijena cigareta
s uračunatim porezom na promet proizvođa.

Porezna osnovica poreza na promet ostalih duhanskih prerađevina je prodajna
cijena u koju nije uračunat porez na promet proizvođa, odnosno ukupna bruto
naknada sa svim sporednim troškovima zaračunatim kupcu.

O utvrđenim cijenama duhanskih prerađevina porezni obveznici dužni su
obavijestiti Ministarstvo financija najkasnije pet dana prije promjene
i ne mogu ih mijenjati bez prethodne suglasnosti Ministarstva financija.

Članak 11.

Duhanske prerađevine koje su u prometu u carinskom području Republike
Hrvatske moraju biti obilježene kontrolnom markicom Ministarstva financija,
koja uz tekst "Republika Hrvatska - Ministarstvo financija",
mora sa državati oznaku serije i broj.

Kontrolne markice porezni obveznici poreza na promet duhanskih prerađevina
moraju nalijepiti na svakoj ambalaži ispod celofanskog ili drugog papira
kojim je obložena kutija duhanskih prerađevina.

Ministar financija odredit će tiskaru, vrstu papira, oblik i ostale
elemente kontrolnih markica, vodeći računa o tehničkim mogućnostima poreznih
obveznika.

Tiskanje i izrada kontrolnlh markica od neovlaštenih osoba i stavljanje
istih u promet smatra se protuzakonitim.

Članak 12.

Distribucija kontrolnih markica poreznim obveznicima uvoznicima obavljat
će se preko ovlaštenih djelatnika Ministarstva financija.

Za porezne obveznike - proizvođače duhanskih prerađevina kontrolne markice
distribuirat će ovlašteni djelatnik Ministarstva financija neposredno kod
poreznog obveznika

Porezni obveznik - proizvođač duhanskih prerađevina dužan je osigurati
odgovarajući prostor za pohranu i distribuciju kontrolnih markica i smještaj
djelatnika Ministarstva financija.

Članak 13.

Prije preuzimanja kontrolnih markica porezni su obveznici dužni ovlaštenom
djelatniku Ministarstva financija dostaviti zahtjev, s podacima o vrstama
i važećim cijenama za odnosne vrste duhanskih prerađevina iznosu uključenog
poreza na promet po pojedinim cijenama tih prerađevina, ukupnom traženom
broju kontrolnih markica za navedene proizvode te o obračunatom porezu
na promet za zatraženi broj kontrolnah markica.

Preuzete kontrolne markice ne smiju se stavljati u promet niti otuđiti
na bilo koji način bez odobrenja Ministarstva financija.

Članak 14.

Prije preuzimanja naručene količine kontrolnih markica, porezni obveznici
dužni su uplatiti iznos cijene za naručene markice koju utvrđuje ministar
financija.

Preuzimanje naručene količine kontrolnih markica od tiskare obavlja
ovlašteni djelatnik Ministarstva financija.

Porez na promet za preuzete kontrolne markice porezni su obveznici dužni
uplatiti u petak za sve markice preuzete u tom tjednu, a kopiju virmanskog
naloga kao dokaz da je porez plaćen isti dan uručiti, odnosno dostaviti,
ovlaštenom djelatniku Ministarstva financija kod kojeg su kontrolne markice
preuzete.

Članak 15.

Porezni obveznici - proizvođaći duhanskih prerađevina dužni su prilikom
podnošenja zahtjeva za preuzimanje kontrolnih markica pružiti ovlaštenom
djelatniku podatke o proizvedenim količinama duhanskih prerađevina po vrstama
i cijenama te o broju neiskorištenih i oštećenih kontrolnih markica, koje
je ovlašteni djelatnik dužan unijeti u prethodno podneseni zahtjev poreznog
obveznika radi kontrole i ostvarivanja prava na razliku plaćenog poreza
na promet za neiskorištene i oštećene kontrolne markice.

Članak 16.

Porezni obveznici - uvoznici duhanskih prerađevina dužni su u roku sedam
dana nakon carinjenja uvezenih duhanskih prerađevina ovlaštenom djelatniku
pružiti podatke o vrstama i cijenama tih prerađevina uz predočenje uvozne
carinske deklaracije kao i podatke o oštećenim i neiskorištenim markicama,
koje je ovlašteni djelatnik dužan unijeti u prethodno podnesen zahtjev
poreznog obveznika radi kontrole i ostvarivanja prava na razliku plaćenog
poreza na promet za neiskorištene i oštečene kontrolne markice.

Članak 17.

Oštećene kontrolne markice ili one koje se više ne koriste porezni su
obveznici dužni predati ovlaštenom djelatniku Ministarstva financija uz
podnošenje zahtjeva za preuzimanje novih kontrolnih markica.

Članak 18.

Duhanske prerađevine u prometu u carinskom području Republike Hrvatske
bez kontrolne markice, osim duhanskih prerađevina namijenjenih izvozu,
smatraju se proizvodima na koje nije obračuaat i plaćen porez na promet
te se njihovo puštanje u promet i kupovina smatraju protuzakonitim.

Proizvodi koji se Izvoze u inozemstvo ne moraju biti obilježeni kontrolnim
markicama Ministarstva financija ali na ambalaži moraju imati otisnuti
tekst "za izvoz" te ih u prometu u carinskom području Republike
Hrvatske mora pratiti propisana izvozna dokumentacija.

U carinskom području Republike Hrvatske nije dozvoljena prodaja, prijevoz
bez dokumentacije o izvozu ili kupovina duhanskih prerađevina koje nisu
obilježene kontrolnim markicama ili su obilježene krivotvorenim kontrolnim
markicama.

Članak 19.

Na promet svih vrsta domaćih cigareta plaća se porez na promet proizvoda
po stopi od 70%.

Na promet svih vrsta uvoznih i licencnih cigareta porez na promet proizvoda
plaća se po stopi od 85%.

Na promet ostalih duhanskih prerađevina iz članka 5. Uredbe plaća se
porez na promet proizvoda po stopi od 30%.

VOĐENJE EVIDENCIJA, PLAĆANJE POREZA NA PROMET I POVRAT POREZA NA PROMET

Članak 20.

Porezni obveznici dužni su za proizvode koje prodaju u carinskom području
Republike Hrvatske osigurati dnevne evidencije o realizaciji duhanskih
prerađevina prema vrstama i grupama proizvoda sa istim cijenama proizvoda
označenih kontrolnim markicama. Evidencije moraju biti zbrojene po razdobljima
u kojima se podnose zahtjevi za preuzimanje kontrolnih markica.

Pod realizacijom u smislu stavka 1. ovog članka razumijevaju se i proizvodi
stavljeni u promet u smislu članka 2. stavak 2. točke 1. do 4. ove Uredbe.

Evidencije se moraju podudarati sa podacima iz računa o prodaji, otpremnicama.
dostavnicama, tovarnim listom ili drugim izlaznim dokumentom kao i odgovarajućom
dokumentacijom za proizvode iz članka 2. stavka 2. Uredbe, te inventurom
za duhanske prerađevine koje nisu prodane do podnošenja zahtjeva za kontrolne
markice, a koje su obilježene ranije kontrolnim markicama.

Porezni obveznici dužni su osigurati dnevne evidencije o prodaji proizvoda
izvan carinskog područja Republike Hrvatske sa priloženom izvoznom dokumentacijom
i potvrdom izlaska proizvoda iz zemlje od strane carinarnice zemlje uvoznika.

Članak 21.

Porezni obveznici i posrednici u prodaji duhanskih prerađevina dužni
su pri svakoj promjeni maloprodajnih cijena cigareta ili promjeni poreznih
stopa obaviti popis zaliha cigareta na dan promjene cijena ili stupanja
na snagu propisa kojim se uvode nove stope poreza na promet i o tome sastaviti
zapisnik po vrstama, količinama i cijenama zatečenih cigareta na zalihama.

Porezni obveznici dužni su popis zaliha cigareta obaviti uz prisustvo
ovlaštenog djelatnika Ministarstva financija.

Posrednici u prodaji duhanskih prerađevina dužni su zapisnike o obavljenom
popisu zaliha cigareta dostaviti inspekciji prihoda općine na čijem se
području nalazi sjedište njihove radnje ili poduzeća, najkasnije idući
dan od obavljenog popisa.

Članak 22.

Porezni obveznici i posrednici u prodaji duhanskih prerađevina dužni
su razliku poreza na promet uplatiti odmah po obavljenom popisu ili najkasnije
idući dan a dokaz o tome u istom roku dostaviti djelatniku porezne uprave
ili nadležnoj inspekeiji prihoda uz zapisnik o obavljenom popisu.

Članak 23.

Porezni obveznik za svaki pojedinačno ostvareni promet proizvođa u carinskom
podrućju Republike Hrvatske dužan je kupcu proizvoda izdati račun o vrsti,
jediničnoj količini i cijeni tih proizvoda.

Račun mora uz datum izdavanja i naziv i adresu kupca sadržavati i poreznu
osnovicu, poreznu stopu te iznos obračunatog i naplaćenog poreza na promet.

Članak 24.

Pravo na povrat uplaćenog poreza na promet imaju porezni obveznici za
oštećene kontrolne markice ili za kontrolne markice koje više ne koriste,
pod uvjetom da ovlaštenoj osobi Ministarstva financija uz zahtjev za povrat
poreza, prilože oštećene kontrolne markice, ili one koje se više ne koriste.

Namjerno oštećivanje kontrolne markice je protuzakonito.

Uz zahtjev za povrat plaćenog poreza porezni obveznici prilažu dokument
o plaćenom porezu na promet odnosno oštećene kontrolne markice ili one
koje više nisu u upotrebi.

Kod promjene cijena duhanskih prerađevina za kontrolne markice koje
ostaju neiskorištene nakon utvrđivanja novih cijena ne odobrava se povrat
poreza već će kod prvog sljedećeg preuzimanja kontrolnih markica za odnosni
broj neiskorišteuih kontrolnih markica porezni obveznik platiti razliku
poreza na promet prema utvrđenim novim cijenama duhanskih prerađevina.

Članak 25.

Na iznos poreza na promet koji nije uplaćen u propisanom roku plaća
se kamata u visini utvrđene eskontne stope Narodne banke Hrvatske, koja
je važila u vremenu kada nije plaćen porez na promet, uvećane za 30%.

KONTROLA OBRAČUNAVANJA I PLAĆANJA POREZA NA PROMET I PRAVNA
SRESTVA

Članak 25.

Kontrolu obračunavanja i plaćanja poreza na promet kroz distribuciju
i korištenje kontrolnih markica obavljaju djelatnici Ministarstva financija.

Kontrolu prometa duhanskih prerađevina obavljaju financijski inspektori
i financijska policija u suradnji s ostalim organima.

U obavljanju kontrole nadležni organi ovlašteni su da od 0 do 24 sata,
pregledavaju poslovne knjige, propisane evidencije, isprave, poslovnu dokumentaciju
i poslovne prostorije. Poslovnim prostorijama razumijevaju se i stambene
i druge prostorije poreznog obveznika, prijevozna sredstva i slično u kojima
se obavlja djelatnost ili čuvaju predmeti na koje se plaća porez na promet.

Iznimno, u obavljanju kontrole nadležni organi za kontrolu mogu odrediti
rok u kojem se mora dostaviti tražena dokumentacija.

Članak 27.

Rješenje o utvrđivanju obveze plaćanja poreza na promet proizvoda donosi
organ koji je obavio kontrolu.

Protiv rješenja o utvrđivanju obveze plaćanja poreza na promet može
se izjaviti žalba Ministarstvu financija.

Žalba ne odgađa izvršenje rješenja.

KAZNENE ODREDBE

Članak 28.

Novčanom kaznom od 500.000 do 5,000.000 HRD kaznit će se za prekršaj
pravna osoba:

1. ako stavlja u promet duhanske prerađevine koje nisu pakirane u ambalaži
za prodaju na malo (članak 7.);

2. ako uvozi odnosno izvozi duhanske prerađevine bez odobrenja Ministarstva
financija (članak 8. stavak 2.);

3. ako cijene duhanskih prerađevina mijenja prije ili bez suglasnosti
Ministarstva financija (članak 10. stavak 3.);

4. ako duhanske prerađevine stavlja u promet neobilježene kontrolnom
markicom ili obilježene krivotvorenom kontrolnom markicom ili prevozi bez
dokumentacije o izvozu ili kupuje (članak 11. stavak 1. i 2. i članak 18.
stavak 1. i 3.);

5. ako neovlašteno tiska ili stavlja u promet kontrolne markice za obilježavanje
duhanskih prerađevina (članak 11. stavak 4.);

6. ako duhanske prerađevine namijenjene izvozu nemaju oznaku "za
izvoz" ili se prevoze bez propisane dokumentacije (članak 18. stavak
2.);

7. ako ne obavi popis duhanskih prerađevina cigareta prilikom promjena
maloprodajnih cijena ili promjenom poreza na njihov promet i zapisnik o
popisu ne dostavi inspekciji prihoda (članak 21.);

8. ako u roku ne uplati razliku poreza na promet duhanskih prerađevina
(članak 22.);

Uz novčanu kaznu pravnoj osobi izreći će se i zaštitne mjere:

1. oduzimanje dozvole za promet duhanskih prerađevina u trajanju do
godinu dana - za prekršaj iz točke 1.. 4., 6., 7. i 8. stavka 1. ovog članka:

2. oduzimanje dozvole za uvoz odnosno izvoz duhanskih prerađevina u
trajanju do godinu dana - za prekršaj iz točke 2. stavak 1. ovog članka;

3. oduzimanje dozvole za prijevoz duhanskih prerađevina u trajanju do
godine dana - za prekršaj iz točke 4. i 6. stavak 1. ovog članka;

4. oduzimanje duhanskih prerađevina kojima je učinjen prekršaj iz točke
1., 2., 4. i 6. stavka 1. ovog članka;

5. oduzimanje imovinske koristi ostvarene prekršajima iz točke 1., 2.,
3., 4., 5. i 7. stavka 1. ovog članka:

6. zatvaranje prodajnog prostora za prekršaj iz točke 1., 2.. 4. i 5.
iz stavka 1. ovog članka.

Za radnje iz stavka 1. ovog članka kaznit će se za prekršaj i odgovorna
osoba u pravnoj osobi novčanom kaznom od 250.000 do 500.000 HRD.

Uz novčanu kaznu odgovornoj osobi u pravnoj osobi zabranit će se obavljanje
poslova na prometu te izvozu i uvozu duhanskih prerađevina u trajanju do
godinu dana.

Članak 29.

Novčanom kaznom od 250.000 do 2,500.000 HRD kaznit će se za prekršaj
pravna osoba:

1. ako prilikom preuzimanja kontrolnih markica za obilježavanje duhanskih
prerađevina ovlaštenom djelatniku Ministarstva finaneija ne pruži točne
podatke (članak 13. stavak 1.);

2. ako preuzete kontrolne markice stavlja u promet ili otuđuje bez odobrenja
(članak 13. stavak 2.);

3. ako ovlaštenom djelatniku Ministarstva financija ne pruži točne podatke
o proizvedenim količinama duhanskih prerađevina te o broju neiskorištenih
i oštečenih kontrolnih markica (članak 15.);

4. ako ovlaštenom djelatniku Ministarstva financija ne pruži točne podatke
o uvezenim duhanskim prerađevinama, te o oštećenim i neiskorištenim kontrolnim
markicama (članak 16.);

5. ako oštećene ili neiskorištene kontrolne markice ne vrati Ministarstvu
financija (članak 17.);

6. ako ne osigura dnevne evidencije o proizvodnji i realizaciji duhanskih
prerađevina (članak 20);

7. ako u prometu duhanskih prerađevina u carinskom području Republike
Hrvatske kupcu ne izda propisan račun (članak 23);

8. ako namjerno ošteti kontrolne markice (članak 24. stavak 2.).

Uz novčanu kaznu pravnoj osobi izreći će se i zaštitna mjera oduzimanja
dozvole za promet duhanskih prerađevina u trajanju do godinu dana - za
prekršaj iz točke 1.. 2.. 3., 4., 5., 6., 7. i 8. stavak 1. ovog članka:

Za radnje iz stavka 1. ovog članka kaznit će se za prekršaj i odgovorna
osoba u pravnoj osobi novčanom kaznom od 100.000 do 250.000 HRD.

Uz novčanu kaznu odgovornoj osobi u pravnoj osobi zabranit će se obavljanje
poslova na prometu te izvozu i uvozu duhanskih prerađevina.

Članak 30.

Novčanom kaznom od 250.000 do 2.500.000 HRD kaznit će se za prekršaj
fizička osoba:

1. ako stavlja u promet duhanske prerađevine koje nisu pakirane u ambalaži
za prodaju na malo (članak 7.);

2. ako cijene duhanskih prerađevina mijenja prije ili bez odobrenja
Ministarstva financija (članak 10.);

3. ako duhanske prerađevine stavlja u promet bez kontrolnih markica
ili obilježene krivotvorenom kontrolnom markicom ili prevozi bez dokumentacije
o izvozu ili kupuje (članak 11. stavak 1. i 2. i članak 18. stavak 1. i
3.).

4. ako neovlašteno tiska ili stavlja u promet kontrolne markice za obilježavanje
duhanskih prerađevina (članak 11. stavak 4.);

5. ako duhanske prerađevine prevozi bez propisane dokumentacije (članak
18. stavak 2.);

6. ako ne osigura dnevne evidencije o realizaciji duhanskih prerađevina
(članak 20.);

7. ako ne obavi popis duhanskih prerađevina prilikom promjena maloprodajnih
cijena ili promjene poreza na njihov promet (članak 21. stavak 1. i 2.);

8. ako zapisnik o popisu duhanskih prerađevina ne dostavi inspekciji
prihoda (članak 21. stavak 3.);

Uz novčanu kaznu fizičkoj osobi izreći će se i zaštitna mjera:

1. oduzimanje dozvole za promet duhanskih prerađevina u trajanju do
jedne godine - za prekršaj iz točke 1., 3., 6. i 7. stavka 1. ovog članka);

2. oduzimanje dozvole za prijevoz duhanskih prerađevina u trajanju do
jedne godine - za prekršaj iz točke 5. stavak 1. ovog članka);

3. oduzimanje duhanskih prerađevina - za prekršaj iz točke 1., 2., 3.
i 5. stavak 1. ovog članka;

4. oduzimanje imovinske koristi ostvarene prekršajem iz točke 1, 2.,
3., 4. i 7. stavka 1. ovog članka.

5. zatvaranje prodajnog prostora za prekršaje iz točke 1., 2., 3. i
4. stavka 1. ovog članka.

Za radnje iz stavka 1. točke 3. i 4. ovog članka kaznit će se i građanin
novčanom kaznom od 100.000 do 250.000 HRD, uz izricanje zaštitne mjere
oduzimanja duhanskih prerađevina i imovinske koristi ostvarene ovim prekršajima.

Članak 31.

Iznosi novčanih kazni iz članka 28., 29., i 30. ove Uredbe revaloriziraju
se indeksom promjene tečaja hrvatskog dinara u odnosu na DEM prema srednjem
tečaju Narodne banke Hrvatske koji vrijedi na dan izricanja kazni.

Članak 32.

Novčanom kaznom u visini deseterostruke vrijednosti kupljenih duhanskih
prerađevina kaznit će se za prekršaj pravna osoba, fizička osoba odnosno
građanin, koji kupe duhanske prerađevine koje nisu obilježene kontrolnim
markicama, a neobilježene duhanske prerađevine zaplijenit će se.

PRIJELAZNE I ZAVRŠNE ODREDBE

Članak 33.

Na dan stupanja na snagu ove uredbe porezni obveznici i posrednici u
prodaji duhanskih prerađevina dužni su izvršiti popis zaliha cigareta i
duhanskih prerađevina i o tome sastaviti zapisnik po vrstama, količinama
i cijenama cigareta i duhanskih prerađevina i primjerak zapisnika dostaviti
poreznoj upravi. Cigarete i duhanske prerađevine utvrđene zapisnikom o
popisu zaliha mogu biti u prometu bez kontrolne markice do 31. prosinca
1992. godine.

Članak 34.

Stupanjem na snagu ove Uredbe prestaju se primjenjivati odredbe Zakona
o porezu na promet proizvoda i usluga ("Narodne novine", br.
36/91, 73/91, 18/92, 40/92, 61/92 i 65/92). koje se odnose na oporezivanje
duhana i duhanskih prerađevina porezom na promet proizvoda i odredbe o
načinu uvoza i izvoza određene robe ("Narodne novine", br. 38/92)
koje se odnose na uvoz i izvoz duhanskih prerađevina.

Članak 35.

Ova uredba stupa na snagu danom objave u "Narodnim novinama".

Klasa: 310-29/92-01/04

Urbroj : 5030105-92-1

Zagreb, 25. studenoga 1992.

Predsjednik

**Hrvoje Šarinić, v. r.**

Uredba, NN 79/1992-2063